CELEX: E2015J0018
Language: hu
Date: 2015-12-16 00:00:00
Title: A Bíróság ítélete (2015. december 16.) az E-18/15. számú, EFTA Felügyeleti Hatóság kontra Izland ügyben (Kötelezettség teljesítésének EGT/EFTA-állam általi elmulasztása – A végrehajtás elmulasztása – A hajókra vonatkozó nyilatkozattételi követelményekről szóló 2010/65/EU irányelv)

5.1.2017   
            
            
               HU
            
            
               Az Európai Unió Hivatalos Lapja
            
            
               C 2/4
            
         A BÍRÓSÁG ÍTÉLETE
   (2015. december 16.)
   az E-18/15. számú,
   EFTA Felügyeleti Hatóság kontra Izland ügyben
   (Kötelezettség teljesítésének EGT/EFTA-állam általi elmulasztása – A végrehajtás elmulasztása – A hajókra vonatkozó nyilatkozattételi követelményekről szóló 2010/65/EU irányelv)
   (2017/C 2/05)
   KÉRELEM annak kimondására, hogy mivel Izland az előírt határidőn belül nem fogadta el az Európai Gazdasági Térségről szóló megállapodás XIII. melléklete V. fejezetének 56 l. pontjában hivatkozott – és az EGT-megállapodás 1. jegyzőkönyvével hozzáigazított – jogi aktus (a tagállamok kikötőibe érkező vagy onnan induló hajókra vonatkozó nyilatkozattételi követelményekről és a 2002/6/EK irányelv hatályon kívül helyezéséről szóló, 2010. október 20-i 2010/65/EU európai parlamenti és tanácsi irányelv) végrehajtásához szükséges összes intézkedést, így nem teljesítette a hivatkozott jogi aktus 14. cikkében és az EGT-megállapodás 7. cikkében foglalt kötelezettségeit – a Carl Baudenbacher elnökből, Per Christiansen (előadó bíró) és Páll Hreinsson bírákból álló Bíróság 2015. december 16-án ítéletet hozott, melynek rendelkező része a következő:
   A Bíróság:
   
               1.
            
            
               Kimondja, hogy Izland azáltal, hogy az előírt határidőn belül nem fogadta el az Európai Gazdasági Térségről szóló megállapodás XIII. melléklete V. fejezetének 56 l. pontjában hivatkozott – és az EGT-megállapodás 1. jegyzőkönyvével az EGT-megállapodáshoz igazított – jogi aktus (a tagállamok kikötőibe érkező vagy onnan induló hajókra vonatkozó nyilatkozattételi követelményekről és a 2002/6/EK irányelv hatályon kívül helyezéséről szóló, 2010. október 20-i 2010/65/EU európai parlamenti és tanácsi irányelv) végrehajtásához szükséges összes intézkedést, nem teljesítette a hivatkozott jogi aktus 14. cikkében és az EGT-megállapodás 7. cikkében foglalt kötelezettségeit.
            
         
               2.
            
            
               Kötelezi Izlandot az eljárás költségeinek viselésére.